

****

**Segédlet a Szakmai megalapozó dokumentum elkészítéséhez**

**A Területfejlesztési Operatív Program CLLD Avasi Horizont Helyi Közösség Helyi Fejlesztési Stratégia keretében meghirdetésre került „Szépkorúak számára szervezett kulturális és közösségi nagyrendezvények támogatása” című**

**TOP-7.1.1-16-H-001-2 kódszámú helyi felhíváshoz**



**Bevezető**

Jelen dokumentum a Területfejlesztési Operatív Program CLLD Avasi Horizont Helyi Közösség Helyi Fejlesztési Stratégia keretében megvalósítandó Szépkorúak számára szervezett kulturális közösségi nagyrendezvények támogatása című helyi felhívásra irányuló projektjavaslatok kidolgozása során elkészítendő megalapozó dokumentum tartalmára vonatkozó alapvető, általános elvárásokat, javasolt szempontokat foglalja össze.

A dokumentum célja:

* releváns információt nyújtson az elvégzett elemzések alapján a projekt megalapozottságáról, a finanszírozás és a megvalósíthatóság elemeiről, a projektmegvalósítás során felmerülő kockázatokról,
* a megalapozott döntéshozatal érdekében információt hordoz az értékelők számára a projekt szakmai értékeléséhez, annak megítéléséhez, hogy a projekt valós probléma, helyi szükséglet megoldását célozza, illeszkedik a TOP releváns intézkedésének céljaihoz, optimális műszaki és szakmai tartalommal bír és a támogatási szabályoknak megfelel.

Az alábbiakban a dokumentum elkészítésének megkönnyítése érdekében annak tartalmára, szerkezetére adunk javaslatot.

**Formai követelmények**

A címoldalon kérjük feltüntetni a „Megalapozó dokumentum” címet, alatta az érintett projekt javaslat címét. A címoldalt az egyes fejezetek és mellékleteinek oldalszámait pontosan mutató tartalomjegyzék kövesse. Az anyag törzsdokumentuma a projekt megvalósíthatóságának értékeléséhez szükséges lényegi információkat (tényeket, tervezési adatokat és azokat közvetlenül alátámasztó indoklásokat) tartalmazza. Az egyes fejezeteket kiegészítő, kevésbé lényeges információk (felhasznált dokumentumok jegyzéke, fényképek és ábrák, egyéb adminisztratív dokumentumok stb.) a Megalapozó dokumentum sorszámozott és oldalszámozott mellékleteibe kerüljenek.

**Javaslat a megalapozó dokumentum tartalmára, szerkezetére vonatkozóan**

Egy támogatási kérelemben egy vagy több célterület is kijelölésre kerülhet, így lehetőség van arra, hogy egy megalapozó dokumentumban több célterület is bemutatásra kerüljön, külön-külön bemutatva az egyes célterületekre vonatkozó adatokat, pl.: célterület elhelyezkedése, helyzetértékelés, célterület célcsoportja. Fontos azonban, hogy a célterület(ek)re vonatkozó információk egyértelműen meghatározásra kerüljenek.

Kérjük, hogy az anyag elkészítése során törekedjen az átláthatóságra, és arra, hogy annak terjedelme lehetőség szerint ne haladja meg a 20 oldalt! Amennyiben több célterület is meghatározásra kerül a megalapozó dokumentumban, a célterületek bemutatásához szükséges mértékben a terjedelemi korlát meghaladható. Az Megalapozó dokumentum tartalmának valós adatokon kell alapulnia!

**Figyelem!**

Kérjük, hogy a Megalapozó dokumentum elkészítése során a Segédletben foglalt szerkezetet kövesse, és ügyeljen arra, hogy minden olyan információt tartalmazzon, ami a Segédlet egyes fejezetei alatt kifejtendő szempontként felsorolásra került. Amennyiben nem kerül kifejtésre a Segédletben meghatározott valamely fejezet, fejezetrész, illetve annak elvárt információtartalma, úgy egy módszertani bevezetőben vagy a megfelelő részében kérjük ismertetni az eltérés szakmailag alátámasztott indoklását *(pl.: A Segédletben megjelölt szempont az adott projekt esetében nem releváns, ennek oka…).* A Segédlet nem határozza meg, hogy az egyes fejezetek alatt megjelölt elvárást, szempontot milyen részletezettséggel szükséges kifejteni, milyen részszempontok és további szempontok figyelembevétele indokolt. A Megalapozó dokumentum a Segédletben megjelölt szempontokon kívüli, további információkkal kiegészíthető!

1. **A projekt bemutatása (környezete, indokoltsága)**
   1. **Helyzetértékelés.**
      1. A projekt célterületének (település, településrész(ek), térség) kijelölése és bemutatása. Itt szükséges rögzíteni a célterület pontos határait, valamint annak lakosságszámát. A célterület népessége megadható a KSH 2016. évi helységnévkönyve alapján, de az igazolás történhet egyéb, önkormányzat, vagy más közigazgatási szerv által nyilvántartott adatbázis alapján is. Szükséges a célterület térképi bemutatása is a megalapozó dokumentumban vagy annak mellékleteként. Amennyiben a megjelölt célterületet nem az egész település alkotja (településrész(ek)), abban az esetben utcákkal le kell határolni azt a területet, amelyre a projekt irányul. Ez esetben a célterületet képező településrész(ek) kapcsolati rendszerét is szükséges ismertetni a településközponttal, többi településrésszel. A projekt célterületének demográfiai, társadalmi (különösen közösségi), gazdasági, környezeti, valamint infrastrukturális jellemzőinek bemutatása, problémák feltárása.
   2. **A projekt céljainak bemutatása**
      1. Kérjük, mutassa be összefoglalóan a projekt céljait, részcéljait – a helyzetelemzés és az igényfelmérés alapján –, valamint azok elvárt eredményeit.
      2. Kérjük, mutassa be, hogy a projekt keretében elérendő célok hogyan illeszkednek a Felhívásban meghatározott célokhoz, a helyi igényekhez és a célcsoport igényeihez és annak alátámasztását, hogy a tervezett tevékenységek a projekt célját szolgálják.
      3. Továbbá a projekt céljának összhangban szükséges lennie a település(ek) hatályos Integrált Településfejlesztési Stratégiájában (ITS) – amennyiben rendelkezésre áll –, illetve a Helyi Esélyegyenlőségi Programjában (HEP) meghatározott célokkal. Az összhang meglétét ebben a pontban szükséges bemutatni.
   3. **A projekt célcsoport bemutatása**
      1. A projekt célcsoportjai azok a személyek, illetve ezek csoportjai, amelyek életkörülményeit a projekt végrehajtása befolyásolja. Kérjük, határozza meg a célcsoport kiválasztásának, elérésének, bevonásának tervezett módszerét.
      2. Kérjük, határozza meg a projektbe bevonni tervezett célcsoporttagok számát.
      3. Szükséges bemutatni, hogy a projekt hogyan járulhat hozzá az egyes célcsoport(ok)nak a célkitűzések által érintett körülményeinek megváltoztatásához: a projekt hogyan járulhat hozzá a népesség megtartásához, az életminőség javításához, a társadalmi kohézió és a helyi identitás erősítéséhez, valamint hogy az esélyegyenlőség hogyan érvényesül a projekt keretében (a fejlesztés semmilyen módon nem lehet kirekesztő egyetlen társadalmi csoport számára sem).
2. **A projekt szakmai tartalmának bemutatása**
   1. **A megvalósítandó tevékenységek bemutatása** 
      1. Kérjük, mutassa be a projekt megvalósításához szükséges és rendelkezésre álló szervezeti feltételeket, mutassa be részletesen, hogy a projekt szakmai tartalmának megvalósításához milyen humán erőforrások, valamint infrastrukturális feltételek szükségesek (pl.: helyi nyilvánosság fórumai), és ezekből mit kíván jelen projekt keretei között, a támogatás terhére megvalósítani.
      2. Amennyiben a település rendelkezik TOP-6.9.2 „Helyi Identitás és kohézió erősítése programokkal”, illetve LEADER CLLD Helyi Fejlesztési Stratégiával, illetve amennyiben támogatási kérelmet nyújtott be a TOP-5.2.1 „A társadalmi együttműködés erősítését szolgáló helyi szintű komplex programok” vagy az EFOP-1.6.2. „Szegregált élethelyzetek felszámolása komplex programokkal” vagy a TOP-3.1.1 „Fenntartható települési közlekedésfejlesztés” c. felhívások valamelyikére, a jelen Felhívás keretében tervezett tevékenységek vonatkozásában szükséges lehatárolni a projektet a felsorolt programok és felhívások keretében megvalósuló tevékenységektől, így tételesen bemutatni a különböző programok és felhívások keretében támogatásra kerülő tevékenységeket.
      3. Kérjük, töltse ki adatszolgáltatáshoz az alábbi releváns mutatót.

| **Indikátor neve** | **Alap** | **Mérték­egység** | **Típusa** | **Célérték** | **Azonosító** |
| --- | --- | --- | --- | --- | --- |
| A kormányzati, önkormányzati, ill. társadalmi partnerek vagy nem önkormányzati szervezetek által a HKFS keretében tervezett és végrehajtott programok száma | **ESZA** | db | OP kimeneti |  | *PO23* |

1. **Csatolandó mellékletek** 
   1. Térkép
      1. Célterület elhelyezkedés.